MESTO HLOHOVEC

zastúpené primátorom Ing. Miroslavom Kollárom

v súlade s § 6 ods. 1 zák. č. 552/2003 Z. z. o výkone práce vo verejnom záujme v znení neskorších predpisov informuje o voľnom pracovnom mieste

 na Odbore právnom a klientskych služieb a

VYHLASUJE

**POHOVOR na obsadenie pracovnej pozície**

 **REFERENT PRE PRÁVNE ZABEZPEČENIE (PRÁVNIK)**

 **(zastupovanie počas dlhodobej PN)**

Náplňou pracovnej pozície sú najmä tieto činnosti:

1. Zastupuje v konaní pred súdmi, pred orgánmi činnými v trestnom konaní, orgánmi štátnej a verejnej správy a vykonáva úkony s tým spojené.
2. Poskytuje právne služby a poradenstvo pre jednotlivé odbory MsÚ podľa ich požiadaviek.
3. Spracováva podklady a právne stanoviská k riešeným problémom.
4. Zabezpečuje tvorbu zmluvných vzťahov a predkladá stanoviská k zmluvným vzťahom.
5. Pripravuje návrhy VZN a posudzuje návrhy VZN z hľadiska ich súladu s ústavou a platnými zákonmi.
6. Zabezpečuje agendu týkajúcu sa ochrany osobných údajov, zodpovedá za plnenie povinností zamestnávateľa v oblasti ochrany osobných údajov (osoba zodpovedná za ochranu osobných údajov).
7. Vybavuje žiadosti o sprístupnenie informácií podľa zákona č. 211/2000 Z.z o slobodnom prístupe k informáciám.
8. Vedie správne a priestupkové konania v súčinnosti s  príslušnými organizačnými zložkami MsÚ.
9. Poskytuje právne poradenstvo v právnej oblasti školám, školským zariadeniam a organizáciám zriadeným Mestom Hlohovec, ktoré nemajú právnika.
10. Organizačne zabezpečuje prípravu a priebeh volieb a referend.
11. Zastupuje referenta pre exekúcie.

**Podmienky účasti:**

* vysokoškolské vzdelanie druhého stupňa v odbore právo (uchádzač preukáže predložením originálu alebo osvedčenej kópie diplomu priamo na osobnom pohovore)
* bezúhonnosť (je potrebné preukázať výpisom z registra trestov v prípade úspechu pred nástupom do pracovného pomeru)
* práca s PC (Word, Excel, internet)
* právna prax výhodou; pozícia je vhodná aj pre absolventa
* prax v oblasti správneho konania a exekučného konania výhodou
* prax v oblasti verejnej správy výhodou

**Osobnostné predpoklady:**

* vysoké pracovné nasadenie
* motivácia pre prácu vo verejnom záujme
* iniciatívny prístup
* schopnosť učiť sa nové veci
* komunikačné zručnosti, príjemná osobnosť so zodpovedným prístupom k práci
* spoľahlivosť a flexibilita
* precíznosť a presnosť
* samostatnosť, analytické myslenie

**PÍSOMNÚ PRIHLÁŠKU** pre pohovor spolu so:

* štruktúrovaným životopisom
* motivačným listom
* súhlasom so spracovaním osobných údajov v zmysle zákona č. 122/2013 Z. z. o ochrane osobných údajov a o zmene a doplnení niektorých zákonov v znení neskorších predpisov

je potrebné **do  16. 06. 2017 do 12.00 h zaslať elektronickou poštou na adresu** daniela.sulakova@hlohovec.sk**.**

Žiadosti doručené po stanovenom termíne nebudú akceptované a nebudú do pohovoru zaradené.

**Pohovoru sa zúčastnia iba** tí uchádzači, ktorí predložili požadované doklady a splnili podmienky vyhláseného pohovoru. Vyhlasovateľ si vyhradzuje právo pohovor bez udania dôvodu zrušiť.

Bližšie informácie poskytne: JUDr. Mária Vozárová, vedúca odboru právneho a klientskych služieb, tel. č. 033/7368 203.